Ադրբեջանագետը սահմանային լարվածությունը որոշ չափով կապում է նաեւ Արցախի հիմնահարցի վերաբերյալ ՀՀ իշխանությունների հայտարարությունների հետ: Ըստ նրա, նորություն էր, երբ թշնամին կրակել է Արենի գյուղի ուղղությամբ: Ադրբեջանը ցանկանում է հայկական կողմին ցույց տալ, որ պատերազմում չնայած հաղթել է, սակայն ունի թույլ կետեր, որտեղից կարող է խոցել խաղաղ բնակչությանը. «Այս ամենը բանակցող նորմալ երկրին հարիր քայլ չէ, երբ կրակում են խաղաղ բնակչության ուղղությամբ, սակայն պետք է հաշվի առնենք, որ մեր հակառակորդն ունի այս կերպ վարվելու բնարավորություն, որի համաձայն այդքան էլ կարեւոր չէ, թե ում վրա է կրակում»,-նշեց Ա. Մովսիսյանը: